তীব্র সংঘাতের মধ্যেই একমঞ্চে হাজির হতে পারেন অরুণ জেটলি আর অরবিন্দ কেজরিওয়াল। সৌজন্যে মমতা বন্দ্যোপাধ্যায়। কাল কলকাতায় শুরু হচ্ছে দুদিনের গ্লোবাল বিজনেস সামিট। প্রথম দিন বক্তা হিসেবে আমন্ত্রিত জেটলি ও কেজরিওয়াল। প্লেনারি সেশনে প্রথমে বক্তব্য রাখবেন কেন্দ্রীয় অর্থমন্ত্রী। দুজনের পরে বক্তব্য রাখার কথা দিল্লির মুখ্যমন্ত্রীর। জেটলি আর কেজরিওয়াল, DDCA ইস্যুতে দুজনেই এখন একে অপরের ঘোষিত শত্রু। DDCA-তে দুর্নীতির জন্য জেটলিকে কাঠগড়ায় তুলেছেন কেজরিওয়াল। দিল্লির মুখ্যমন্ত্রী ও তাঁর পার্ষদদের বিরুদ্ধে মানহানির মামলা করেছেন জেটলি। শেষ পর্যন্ত দুই যুযুধান রাজনীতিক বাংলার বাণিজ্য মঞ্চে মুখোমুখি হলে, কীভাবে দুজনের মোলাকাত হয়, সেদিকে তাকিয়ে অনেকেই।
 ওয়েব ডেস্ক: তীব্র সংঘাতের মধ্যেই একমঞ্চে হাজির হতে পারেন অরুণ জেটলি আর অরবিন্দ কেজরিওয়াল। সৌজন্যে মমতা বন্দ্যোপাধ্যায়। কাল কলকাতায় শুরু হচ্ছে দুদিনের গ্লোবাল বিজনেস সামিট। প্রথম দিন বক্তা হিসেবে আমন্ত্রিত জেটলি ও কেজরিওয়াল। প্লেনারি সেশনে প্রথমে বক্তব্য রাখবেন কেন্দ্রীয় অর্থমন্ত্রী। দুজনের পরে বক্তব্য রাখার কথা দিল্লির মুখ্যমন্ত্রীর। জেটলি আর কেজরিওয়াল, DDCA ইস্যুতে দুজনেই এখন একে অপরের ঘোষিত শত্রু। DDCA-তে দুর্নীতির জন্য জেটলিকে কাঠগড়ায় তুলেছেন কেজরিওয়াল। দিল্লির মুখ্যমন্ত্রী ও তাঁর পার্ষদদের বিরুদ্ধে মানহানির মামলা করেছেন জেটলি। শেষ পর্যন্ত দুই যুযুধান রাজনীতিক বাংলার বাণিজ্য মঞ্চে মুখোমুখি হলে, কীভাবে দুজনের মোলাকাত হয়, সেদিকে তাকিয়ে অনেকেই।